लॉर्ड्स की हार से बीसीसीआई की कमियां जाहिर हुईं : अकरम  
पाकिस्तान के पूर्व कप्तान वसीम अकरम का मानना है कि भारत की लॉर्ड्स में पहले टेस्ट में करारी हार से बीसीसीआई की योजनाओं की कमियां उजागर हुई।
पाकिस्तान के पूर्व कप्तान वसीम अकरम का मानना है कि भारत की लॉर्ड्स में पहले टेस्ट में करारी हार से बीसीसीआई की योजनाओं की कमियां उजागर हुई। उन्होंने कहा कि इससे पता चलता है कि दुनिया की नंबर एक टीम इंग्लैंड के वर्तमान दौरे के लिए पूरी तरह से तैयार नहीं थी।  अकरम ने इंग्लैंड के हाथों लॉर्ड्स पर 196 रन की हार का कारण बीसीसीआई के गलत कार्यक्रम को माना। उन्होंने कहा, क्रिकेट में सुशासन के महत्व को कम करके नहीं आंका जा सकता है। भारतीय क्रिकेट इसलिए आगे बढ़ रहा है, क्योंकि बीसीसीआई को प्रभावशाली तरीके से चलाया जा रहा है। लेकिन इस मैच से कमियां उजागर हो गईं। केवल बल्लेबाजी या गेंदबाजी की ही, बल्कि जिस तरह से अधिकारियों ने योजना बनाई थी, उसकी भी कमियां उजागर हुईं।  अकरम ने कहा, भारत की इंग्लैंड दौरे को लेकर तैयारियों के बारे में चर्चा हो रही है। कैरेबियाई दौरा इंग्लैंड के लिए अच्छी तैयारी नहीं कहा जा सकता है और लॉर्ड्स में करारी हार से यह साबित हो गया।